Unión del Pueblo Navarro talde parlamentarioari atxikitako foru parlamentari Marta Álvarez Alonso andreak idatziz erantzuteko galdera egin du (PES-00151); horren bidez, honako informazio hau eskatzen dio Nafarroako Gobernuari:

**2024ko urtarrilaren 24an aurrekontu-aldaketa bat egin zen, SEM komunikazio-kanpaina G/080000/2262/232200 partidan kreditua jasotzeko. Zer komunikazio-kanpaina finantzatu da aurrekontu-aldaketa horren bidez?**

Zure galderaren harira, adierazi behar da ez dela inolako aurrekontuko aldaketarik izapidetu G/080000/2262/232200 partidan; aitzitik, kreditu-gerakina sartu da. Hori ezartzen du 2023rako Nafarroako Aurrekontu Orokorren abenduaren 28ko 35/2022 Foru Legearen 64. artikuluak (2024rako atzeratu ziren); hain zuzen ere, Suspertze eta Erresilientzia Mekanismoari (SEM) dagokion Nafarroako Aurrekontu Orokorretan kontsignatutako gastua, ekitaldian exekutatzen ez bada, diruzaintza-gerakin atxikitzat joko da, eta zilegi izanen da hori hurrengo aurrekontu-ekitaldietara gehitzea, helburu espezifikoan jasotako edozein partidatan.

Partida hori exekutatzeko prozesua oraindik ez dago amaituta, aurrekontu-ekitaldia abenduaren 31n amaituko delako. Une honetan, herritarrei Sexu Indarkerien Arreta Integraleko Zentroa ireki izanaren berri emateko publizitate kanpaina egiten ari da, baita sare sozialetan posizionatzekoa ere.

Hori guztia jakinarazten dizut, Nafarroako Parlamentuko Erregelamenduaren 215. artikuluan xedatutakoa betez.

Iruñean, 2024ko apirilaren 12an.

Lehendakaritzako eta Berdintasuneko kontseilaria: Félix Taberna Monzón